ปรึกษาคุณครับอาการเริ่มแรกจะมีเหมือนเม็ดเล็กๆแล้วก็จะคันครับพอได้เกาก็จะเริ่มขยายวงเป็นนูนๆนิดหน่อยครับพอตกสะเก็ดแล้วแกะสะเก็ดก็จะมีน้ำเหลืองออกมา แล้วก็จะคันมากครับเป็นบริเวณ แขน ขา ครับต้องใช้ยาทาอะไรครับ สามารถหาซื้อได้เองไหมครับ ขอบครับ
สวัสดีค่ะ การที่มีผื่นคันตามร่างกายสามารถเกิดได้จากหลายสาเหตุ เช่น แพ้สิ่งสัมผัส, แพ้ยา, ผิวแห้ง, ผดร้อน, แมลงกัดต่อย, โรคผื่นภูมิแพ้ผิวหนัง, การติดเชื้อต่างๆ เป็นต้นแนะนำให้สังเกตว่า มีการใช้ยา หรือสัมผัสสารที่มีโอกาสแพ้ในระยะนี้หรือไม่หากมีควรหยุดยาหรือสิ่งสัมผัสนั้นๆ หากสงสัยการแพ้ยา ควรไปพบแพทย์ทันทีเพื่อวินิจฉัยและพิจารณาการออกบัตรแพ้ยาหากไม่มีสาเหตุที่ชัดเจน แนะนำให้ใช้ผลิตภัณฑ์ต่างๆ แบบสูตรอ่อนโยน หรือสำหรับเด็ก เช่น สบู่ น้ำยาซักผ้า เป็นต้นจากที่ เล่ามา มีผื่นที่ลุกลาม และมีน้ำเหลืองออกร่วมด้วย จำเป็นต้องให้แพทย์ดูรอยโรคว่า ผื่นเกิดจากสาเหตุใด และมีการติดเชื้อเพิ่มเติมจากรอยโรคเดิมร่วมด้วยหรือไม่แนะนำให้ไปพบแพทย์เพื่อตรวจหาสาเหตุและรับการรักษาอย่างเหมาะสมนะคะระหว่างนี้สามารถรับประทานยาแก้คันบรรเทาอาการก่อนนะคะ